Crooked Tree Cottage | LekkeSlaap
Op soek na verblyf in Umhlanga? Crooked Tree Cottage bied lieflike, B&B- en selfsorgverblyf in die hartjie van Umhlanga, KwaZulu-Natal, een van die gewildste toeristebestemmings in die land! Crooked tree is net 'n klipgooi van Umhlanga Village en sy goue strande af.
Ons het 1 drieslaapkamerkothuis en 3 Deluxe suites wat meeste van die jaar vir B&B-verblyf beskikbaar is. Die kothuise en die ateljees is egter ook beskikbaar vir selfsorgverblyf. Die kothuis het plek vir 7 persone op die meeste en elke ateljee het plek vir 2 persone wat deel (eenheid 4 het ekstra plek vir 2 kindertjies). Van die geriewe: lugversorging, koffie- en teemaakgeriewe, haardroërs, TV's, DStv (sekere kanale), WiFi, yskassies, mikrogolfoonde, tweeplaatstofies en 'n braaier op versoek.
Die kothuis is smaakvol versier en het 'n goed toegeruste kombuis en 'n ruim eetkamer/sitkamer wat lei na 'n seekantbalkon. Die dek-area het sitplek by die ingang na die kothuis en braaigeriewe is op versoek beskikbaar.
Crooked Tree Cottage kry sy naam by die inheemse bome wat skadu gooi oor die kothuis en ander gedeeltes van die tuin. Hierdie bome floreer in KwaZulu-Natal se subtropiese klimaat en bied welkome skaduwee in die somer. In die winter verloor die bome hul blare en is die uitsig nog mooier! Die see-uitsigte van die balkonne af is absoluut asemrowend en die voëllewe is volop. Blouapies kom klop daagliks by ons aan en ooievaars sit rustig op die takke.
Gateway Theatre of Shopping is net 2 minute se ry van Crooked Tree af en Durban se SSG en die Internasionale Konferensiesentrum is net 15 minute van ons af. Umhlanga se nuwe SSG en La Lucia is op jou drumpel. En Crooked Tree bied ook baie maklike toegang tot die M4 en die N2 vir toegang tot die res van KwaZulu-Natal in 'n japtrap.